El Consell Agrari aprova una licitació de 320.000 euros per a l'asfaltat de 14 camins
25 de juny 2018

![Imagen 1](/media/zjbljypz/39enric-arino-c.jpg)

El Consell Agrari, a través de la Junta Rectora, ha aprovat una licitació de 320.000 euros per a l'asfaltat de 14 camins. Estos camins estan repartits per tot el terme de Sagunt i la inversió eixirà de 275.000 euros finançats pel remanent de Tresoreria i 45.000 euros del remanent d'altres partides del propi Consell.

El regidor del Consell Agrari, Enric Ariño, ha assegurat que els 14 camins “**estan repartits per tot el terme, per totes les bandes, tant per la zona de muntanya com per la zona baixa, partides de la zona de Gausa de muntanya i també la part més a l'interior, que a vegades se'ns oblida que forma part del terme**”.

Ariño excusa que no s'intervinga en tots, “**sabem que és insuficient perquè Sagunt té una extensió molt gran de 135 km2 i milers de quilòmetres de camins rurals i no podem arribar a tots. En esta fase se solucionaran aquells que creguem que tenen més urgència a l'hora de fer una inversió**”.

Els camins en els quals s'intervindrà són: Pinada, Pere Gil, Racó Gausa, Sant Roc, carrer Pitera, Sant Esperit, Comediana, Bassa Comediana, camí servici Gausa, un tram d’Hostalera, Salt del Cavall, un tram de Pereres, Tres Eres i la Canyada Inglés.

En el que va d'any, el Consell Agrari, a través d'una licitació anterior va procedir a la intervenció i/o asfaltat en els camins de Povitxol fase II, Petrés, Corretger i Vell d’Almenara.

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-aprova-una-licitacio-de-320-000-euros-per-a-l-asfaltat-de-14-camins/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-aprova-una-licitacio-de-320-000-euros-per-a-l-asfaltat-de-14-camins/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-aprova-una-licitacio-de-320-000-euros-per-a-l-asfaltat-de-14-camins/ "Linked In")
*   [](mailto:?body=https://aytosagunto.es/va/actualitat/el-consell-agrari-aprova-una-licitacio-de-320-000-euros-per-a-l-asfaltat-de-14-camins/)